04/01/2018 | Administración LocalMunicipal
Monfero
Bases reguladoras da convocatoria para a concesión de subvencións municipais para o 2017

ANUNCIO Na sesión plenaria deste Concello celebrada o día 20 de outubro de 2017, aprobouse a convocatoria para a concesión de subvencións municipais 2017, modificándose na sesión plenaria do día 15 de decembro de 2017. O prazo para presentar as solicitudes é de 15 días, que comezará a contar a partir do día seguinte á publicación do extracto da convocatoria no Boletín Oficial da Provincia, a través da Base de Datos Nacional de Subvencións (BDNS). A continuación, transcríbese integramente o texto das citadas bases, BASES REGULADORAS DA CONVOCATORIA PARA A CONCESIÓN DE SUBVENCIÓNS MUNICIPAIS PARA O 2017 OBXECTO.- Constitúeo a regulación específica da convocatoria para a concesión de subvencións por parte deste Concello correspondentes ao 2017, segundo as normas aprobadas no marco das Bases de execución do orzamento vixente, que é o do 2016 prorrogado, que serán de aplicación no non previsto nela. FINALIDADE.- As subvencións que se outorguen ao amparo desta convocatoria poderán ter como finalidade a realización de actividades de carácter cultural, de ocio e tempo libre e de promoción e fomento do deporte (Cursos, xornadas, certames, concursos, exposicións, excursións, etc.), así como os gastos de funcionamento das entidades do Concello que desenvolvan actividades desta índole (gastos ordinarios de funcionamento de locais e instalacións, profesorado e poñentes, materiais para as actividades, gastos federativos, arbitraxes, publicidade, seguros, transportes, premios e trofeos, repoboacións cinexéticas, actuacións culturais, etc.) Exclúense as festas patronais, ás que se aplica un tratamento diferente, e as actividades de ocio e tempo libre que non teñan un contido predominantemente cultural ou deportivo. En ningún caso se subvencionarán festas gastronómicas ou comidas. As axudas que se concedan ao amparo desta convocatoria serán incompatibles coas subvencións nominativas que poida conceder este Concello. FINANCIAMENTO.- Os créditos que se destinan para estes programas, que poderán minorarse en función das solicitudes, son os seguintes: Para actividades - Cultura, ocio e tempo libre: 6.500,00 € con cargo á partida orzamentaria 2017.0.334.0000.48000 - Promoción e fomento do deporte: 6.500,00 € con cargo á partida orzamentaria 2017.0.341.0000.48000 BENEFICIARIOS.- Poderán ser beneficiarias todas as persoas físicas ou xurídicas, asociacións, agrupacións, comunidades veciñais, comités organizadores, etc., que carezan de fins de lucro e realicen actividades de interese xeral, en especial para este municipio, domiciliadas nel, que estean ao día no cumprimento das súas obrigacións tributarias e coa Seguridade Social, que non estean incursas en ningún dos supostos de incapacidade ou incompatibilidade para a percepción de axudas ou subvencións públicas, que cumpran os requisitos establecidos no art.13 da Lei 38/2003, do 17 de novembro, Xeral de subvencións, e que non teñan pendentes de xustificación subvencións deste Concello concedidas en exercicios anteriores, salvo que excepcionalmente se lles concedese prórroga para iso. SOLICITUDES.- Formalizaranse no impreso normalizado que se facilitará nas oficinas municipais (Anexo I) e que tamén estará dispoñible para a súa descarga na páxina web do Concello ( www.concellodemonfero.com ), no que se indicará a liña á que optan, e irán acompañadas da documentación que se indica a continuación: - Fotocopia compulsada dos estatutos e do CIF do solicitante e do NIF do representante e acreditación da súa representación. - No caso de comunidades veciñais ou comités organizadores, prego de sinaturas con identificación en forma e designación de representante. - Memoria explicativa da actividade que se pretende realizar. - Orzamento de gastos e ingresos. - Calquera outro que sirva para valorar a solicitude. Ademais, poderase requirir a documentación complementaria que se considere necesario. Só poderá realizarse unha solicitude por beneficiario/a, cunha única finalidade, por cada liña de axuda. O Incumprimento desta norma terá como consecuencia que non se admita a solicitude. De conformidade co art.53.1. d da Lei 39/2015, do 1 de outubro de procedemento administrativo común das administracións públicas, se os documentos solicitados nos apartados anteriores estiveran en poder deste Concello, o solicitante non terá que achegalos de novo, debendo indicalo na súa solicitude. A documentación que se presente en fotocopia, terá que estar compulsada para que poida ser considerada válida. O defecto, erro ou ausencia na presentación da documentación a que se refire este punto, deberase solucionar no prazo de dez días desde a recepción do requirimento para o efecto. PRAZOS.- As solicitudes presentaranse no Concello no prazo de 15 días naturais contados a partir do día seguinte a publicación do extracto da convocatoria no BOP, a través da base de datos nacional de subvencións. Tamén poderán presentarse nas formas previstas no artigo 16 la Lei 39/2015 do 1 de outubro de procedemento administrativo común das administracións públicas. No caso de presentaren a solicitude nun lugar distinto do Rexistro do Concello de Monfero, deberán as persoas interesadas remitir por fax unha copia da instancia ao número 981 793804 ou ben ao enderezo electrónico correo@monfero. es nas 24 horas seguintes ao día da súa presentación e sempre que sexa dentro do prazo de presentación de instancias. Sen a concorrencia de ámbolos requisitos non será admitida a solicitude. No caso de solicitudes defectuosas, concederase un prazo de dez días para a súa corrección, arquivándose sen máis trámites cando non se emenden os defectos. CONCESIÓN.- As subvencións, que xunto con outras axudas non poderán superar o 100 por 100 do custo da actividade, serán concedidas por acordo da Xunta de Goberno Local, previa proposta da Comisión avaliadora de subvencións, que estará integrada polos mesmos membros que a Xunta de Goberno Local e cos mesmos cargos. O importe das subvencións correspondentes determinarase unha vez consideradas as actividades que teñen previsto realizar, despois da súa valoración ponderando as seguintes circunstancias: Interese das actividades: 10 puntos. Número de beneficiarios directos e indirectos das actividades, ponderados no tempo: 5 puntos. Adecuación das actividades que se van realizar ao interese local: 10 puntos. Capacidade económica e participación do solicitante no financiamento: 5 puntos. O acordo de concesión será publicado no taboleiro de anuncios municipal e notificado aos beneficiarios no prazo máximo de dous meses, que se contará desde a finalización do prazo de presentación de solicitudes. Transcorrido o devandito prazo, os solicitantes aos que non se lles notificou resolución expresa, entenderán que a súa solicitude foi denegada. Excepcionalmente poderá autorizarse o cambio dos obxectivos concretos que se detallen na memoria que serviu de base para a concesión da subvención, sempre que se solicite no prazo dun mes desde que se notifique o acordo de concesión da subvención. Unha vez concedida a subvención poderá anticiparse ata o 75% do seu importe se así o solicitasen as persoas beneficiarias. OBRIGAS DOS BENEFICIARIOS.- - Realizar a actividade nas condicións en que foi concedida. - Comunicar ao concello as axudas concedidas ou que lles concedan outros entes públicos ou privados coa mesma finalidade. - Non aplicar a subvención a finalidades distintas. - Someterse ás actividades de comprobación e inspección do concello. - Conservar a contabilidade precisa e os documentos xustificativos da aplicación dos fondos concedidos durante o prazo de 4 anos. - Asumir todas as responsabilidades legais e civís das actividades que se realizan. - Obtención de autorizacións, concesións ou informes preceptivos. OBXECTO.- Constitúeo a regulación específica da convocatoria para a concesión de subvencións por parte deste Concello correspondentes ao 2017, segundo as normas aprobadas no marco das Bases de execución do orzamento vixente, que é o do 2016 prorrogado, que serán de aplicación no non previsto nela. XUSTIFICACIÓN.- Os beneficiarios poderán xustificar a aplicación da subvención á finalidade para a que foi concedida no prazo dun mes, a contar desde o día seguinte a aquel no que se lle notifique o acordo de concesión da subvención. Este prazo poderá prorrogarse por un período máximo de tres meses, logo de petición razoada formulada antes de que finalice. Unha vez transcorrido o prazo ou a súa prórroga sen xustificación, a subvención quedará anulada. A xustificación realizarase mediante a presentación dunha declaración do beneficiario (Anexos II e III) en que acredite o cumprimento da finalidade para a que se concedeu a subvención e declare se recibiu ou non outras axudas para o mesmo fin e unha relación de gastos (Anexo IV) acompañada de facturas orixinais ou fotocopias compulsadas, ou no caso de concursos, se fora o caso, os recibos dos premios, que sumen polo menos o importe da subvención concedida e o certificado do número de conta IBAN. O importe da subvención reducirase ata a contía xustificada cando non se efectúe a xustificación na súa totalidade. No caso de concorrencia doutras subvencións, a xustificación deberá facerse, como mínimo, por un importe igual á suma da subvención municipal e das restantes que concorran. A Xunta de Goberno Local, á vista da documentación que se presente, tras a comprobación previa de que o beneficiario se atopa ao día nas súas obrigacións fiscais co Concello, valorará o cumprimento da finalidade básica e, no seu caso, acordará o pagamento no prazo máximo dun mes. INFRACCIÓNS E SANCIÓNS.- O incumprimento do disposto na presente convocatoria dará lugar á revogación e, no seu caso, reintegro da subvención. Os beneficiarios das subvencións, quedarán sometidos ás responsabilidades e réxime sancionador establecido no artigo 82 da Lei xeral orzamentaria. PUBLICIDADE.- Estas bases, despois de ser aprobadas polo Pleno da Corporación, publicaranse integramente e coa maior brevidade no Boletín Oficial da Provincia e no taboleiro de anuncios e na páxina web do Concello, para que todos os interesados poidan examinalas e, no seu caso, presentar as súas reclamacións no prazo máximo de quince días hábiles, a contar desde a inserción do anuncio de exposición pública no BOP. DATOS DE CARÁCTER PERSOAL.- De acordo co establecido na Lei Orgánica 15/1999, do 13 de decembro, de Protección de Datos Persoais (en diante LOPD), infórmase o usuario, dos seguintes puntos: - O Concello de Monfero é a efectos da LOPD, Responsable do Ficheiro, no que se incluirán os datos persoais que vostede nos facilite. A dirección do Responsable do Ficheiro é Rebordelo núm.1, 15619 - Monfero - Os datos facilitados ao Concello de Monfero formarán parte dun ficheiro automatizado responsabilidade do mesmo. O ficheiro atópase debidamente inscrito no Rexistro Xeral de Protección de Datos da Axencia a Española de Protección de Datos e todo o proceso de tratamento, almacenamento e mantemento atópase sometido aos controis e normas establecidos no Regulamento de Medidas de Seguridade. - A finalidade para a que se solicitan os datos será a de cada caso concreto, pero sempre terá como obxecto xestionar o servizo prestado polo Concello aos usuarios, dentro do marco da relación que os une e enviarlle información e publicidade. - De todos os datos solicitados, indicarase polo persoal do Concello, cales deles son de carácter obrigatorio e cales de carácter facultativo, atendendo ao servizo solicitado. Os datos considerados polo persoal do Concello como de carácter obrigatorio serán os estritamente necesarios para levar a bo fin a relación existente entre o Concello e o usuario, polo que en caso de non ser fornecidos non podería desenvolver dita relación. Os datos persoais que se soliciten atenderán en todo momento ao principio de calidade dos datos establecido no artigo 4 da LOPD, é dicir serán adecuados, pertinentes e non excesivos en relación co ámbito e a finalidade para a que se obteñen. - O usuario poderá exercitar os dereitos de acceso, rectificación, cancelación e oposición nos termos que establece a LOPD, dirixíndose a Rebordelo núm.1, 15619 - Monfero (A Coruña). O incumprimento das ditas medidas de seguridade constitúe para o responsable do ficheiro unha infracción grave sancionable con multa de até 300.506,05€, polo que cando devandito incumprimento asóciese a un individuo concreto será sancionado a nivel interno disciplinariamente segundo se acorde polo Responsable de Seguridade. No non previsto nestas bases, estarase ao disposto na Lei 38/2003, do 17 de novembro, xeral de subvencións, no seu Regulamento, na lexislación autonómica e na demais normativa de aplicación. Monfero, 12 de decembro de 2017 O Alcalde, Andrés Feal Varela Monfero, 26 de decembro de 2017, O Alcalde, Andrés Feal Varela